L’Ermita de Sant Roc serà l’escenari de la presentació de “El enigma del pasado”, una novel·la d’Amparo Arastell
2025-07-24

La veïna de Burjassot, Amparo Arastell, presentarà el dijous 3 de juliol, a les 19.00 h, en l’Ermita de Sant Roc, la novel·la El enigma del pasado. Publicada per Samaruc Editorial, es tracta d’una obra en la qual l’autora conta la història de Valeria, una estudiant de farmàcia que, després de la mort dels seus pares, viu amb la seua iaia Adela. Un matí, de camí a la universitat, i a l’altre costat d’un mur esfondrat, Valeria descobrirà un objecte que canviarà la seua vida. Juntament amb l’ajuda de Marcos, un company de classe, i Aitor, un estudiant de Paleografia, posaran en perill les seues vides mentres intenten resoldre el misteri.

Encara que va nàixer a Godella, Amparo és burjassotera d’adopció des dels cinc anys. Treballa en el sector del comerç, però des de molt xicoteta no ha abandonat la seua passió pel món de la literatura. Des de la seua primera obra, El legado de las campanas, l’escriptora no ha parat d’aconseguir èxits i, esta vegada, la ciutat de Burjassot es converteix en la protagonista de la història.

El enigma del pasado arriba per a fer que el lector descobrisca què és el que verdaderament s’amaga darrere de l’emblemàtic monument de Les Sitges.